pythainlp/thai-wiki-dataset-v3 huggingface dataset:
ปลาทิลาเพีย

ปลาทิลาเพีย (Tilapia,  ) เป็นชื่อสามัญของปลาน้ำจืดจำนวนมากนับร้อยชนิด จำพวกปลาหมอสี ในเผ่าปลาทิลาเพีย (โดยสกุลที่สำคัญ ได้แก่ Oreochromis, Sarotherodon และ Tilapia) พบกระจายพันธุ์อย่างกว้างขวางในทวีปแอฟริกา โดยเป็นปลาที่พบได้ทั้งน้ำจืดและน้ำกร่อย อาศัยอยู่ตามแหล่งน้ำธรรมชาติต่าง ๆ เช่น หนอง, บึง, ทะเลสาบ, แม่น้ำ, เขื่อนกักเก็บน้ำต่าง ๆ มีประโยชน์เป็นปลาเศรษฐกิจสำหรับการบริโภคกันมาอย่างยาวนาน ปลาทิลาเพียปรากฏในหลักฐานทางประวัติศาสตร์ตั้งแต่ยุคอียิปต์โบราณด้วยเป็นตัวอักษรไฮเออโรกลีฟ  K1 ตามบัญชีสัญลักษณ์ของการ์ดิเนอร์ ซึ่งเป็นสัญลักษณ์หมายถึงความอุดมสมบูรณ์ คำว่า Tilapia เป็นรูปภาษาละตินของคำว่า thiape ในภาษาสวานา แปลว่า "ปลา" และกลายมาเป็นชื่อสกุลทางวิทยาศาสตร์ซึ่งตั้งขึ้นในปี ค.ศ. 1840 โดยแอนดรูว์ สมิท นักสัตววิทยาชาวสกอต และใช้เป็นชื่อสกุลของปลาน้ำจืดหลายชนิดมาอย่างยาวนาน จนกระทั่งมีการจำแนกออกเป็นสกุลใหม่ ๆ ในช่วงคริสต์ทศวรรษ 1980 แต่ปัจจุบัน ได้มีการจำแนกใหม่จนเหลือเพียงแค่ 4 ชนิด โดยการวิเคราะห์ทางดีเอ็นเอในปี ค.ศ. 2013
ปัจจุบัน ปลาทิลาเพียเป็นปลาเศรษฐกิจน้ำจืดที่มีความสำคัญมากระดับโลก มีการนำเข้าและเพาะเลี้ยงกันอย่างแพร่หลาย เช่น ปลานิล (Oreochromis niloticus) ในประเทศไทย ที่ถูกนำเข้ามาเมื่อปี ค.ศ. 1965 จนได้มีการพัฒนาเป็นสายพันธุ์ต่าง ๆ มากมายจากชนิดพันธุ์ดั้งเดิม เช่น ปลานิลจิตรลดา, ปลานิลแดง, ปลาทับทิม หรือปลานิลซูเปอร์เมล นับเป็นปลาน้ำจืดลำดับต้น ๆ ที่มีความสำคัญทางเศรษฐกิจในประเทศการเพาะพันธุ์ปลานิลในประเทศไทยเริ่มมีการบันทึกสถิติในปี ค.ศ. 1974 นับจากนั้นมา ปลานิลหน้าฟาร์มได้สร้างรายได้ให้แก่เกษตรกรไม่น้อยกว่า 107,000 ล้านบาท จนถึงปัจจุบัน ประเทศไทยมีการผลิตปลานิลไม่น้อยกว่า 220,000 ตันต่อปี คิดเป็นมูลค่าหน้าฟาร์ม 12,000 ล้านบาท ปลานิลยังเป็นปลาน้ำจืดเพื่อการส่งออกที่มีศักยภาพสูงกว่าปลาชนิดอื่น ในปี ค.ศ. 2006 องค์การอาหารและเกษตรแห่งสหประชาชาติ (FAO) รายงานว่า ประเทศไทยสามารถผลิตปลานิลได้เป็นอันดับที่ 4 ของภูมิภาคเอเชีย รองลงมาจากประเทศจีน, ฟิลิปปินส์ และอินโดนีเซีย
และบางชนิดได้ถูกนำเข้ามาในฐานะปลาสวยงาม เช่น ปลาหมอบัตเตอร์ (Heterotilapia buttikoferi) และด้วยความที่สามารถปรับตัวให้เข้ากับสิ่งแวดล้อมใหม่ได้ง่าย จึงกลายมาเป็นปัญหาสิ่งแวดล้อมในประเทศต่าง ๆ ในฐานะชนิดพันธุ์ต่างถิ่น เช่น สหรัฐอเมริกา, ออสเตรเลีย รวมถึงประเทศไทย
เนื้อปลาทิลาเพียมีประโยชน์ทางโภชนาการ มีสารอาหารประเภทโอเมกา3 ในสัดส่วนที่น้อยกว่าโอเมกา6 และในทางการแพทย์
ทั้งเกล็ดและหนังปลาทิลาเพียยังนำมาประยุกต์ใช้รักษาแผลผิวหนังที่ได้รับบาดเจ็บจากการถูกไฟไหม้หรือไฟลวกได้ดีอีกด้วย โดยมีการทดลองใช้ครั้งแรกในประเทศบราซิล โดยสามารถเก็บรักษาไว้ได้นานถึง 2 ปี
ในเคนยา ได้มีการใช้ปลาทิลาเพียในการกินลูกน้ำเพื่อการควบคุมและกำจัดยุงซึ่งเป็นพาหนะของโรคมาเลเรีย
==อ้างอิง==
==หนังสืออ่านเพิ่มเติม==
==แหล่งข้อมูลอื่น==
ปลาแบ่งตามชื่อสามัญ
ปลาเศรษฐกิจ
ปลาแอฟริกา
ปลาน้ำจืด
ปลาน้ำกร่อย
สกุลทิลาเพีย
ปลาท่องเที่ยว

ปลาท่องเที่ยว เป็นสกุลของปลาทะเลจำพวกปลาตีน ในสกุล Parapocryptes พบกระจายพันธุ์ในมหาสมุทรแปซิฟิกและมหาสมุทรอินเดีย
โดยคำว่า Parapocrytes มาจากภาษากรีกคำว่า παρά (para) แปลว่า "ใกล้",  από (apo) แปลว่า "ระยะทาง" และ kρυπτος (kryptos) แปลว่า "ซ่อน"
ขณะที่ชื่อสามัญในประเทศไทย "ปลาท่องเที่ยว" เป็นชื่อในภาษาถิ่นของจังหวัดสงขลา ที่มาจากพฤติกรรมของปลาสกุลนี้ที่ไม่มักไม่ค่อยอยู่ประจำที่
==การจำแนก==
Parapocryptes batoides (Day, 1876) (ปัจจุบันจัดอยู่ในสกุล Apocryptes)
Parapocryptes maculatus (Oshima, 1926) (ปัจจุบันจัดอยู่ในสกุล Oxyurichthys)
Parapocryptes rictuosus (Valenciennes, 1837)
Parapocryptes serperaster (Richardson, 1846) (ปลาท่องเที่ยวเกล็ดใหญ่–เป็นชนิดที่พบมากแถบเกาะยอ ในทะเลสาบสงขลา นิยมนำมาบริโภคกันในท้องถิ่น)
==อ้างอิง==
==แหล่งข้อมูลอื่น==
วงศ์ย่อยปลาตีน
กลับตัวกลับใจ

กลับตัวกลับใจ เป็นซิงเกิลของแด๊ก-เอกรัตน์ วงศ์ฉลาด หรือที่รู้จักกันดีในนาม DAX ROCK RIDER ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย นที แสนทวี, วิสารท กุลศิริ เพลงนี้ออกจำหน่ายครั้งแรกในวันที่ 29 มิถุนายน พ.ศ. 2559 ในร้านค้าไอทูนส์
ส่วนมิวสิควิดีโอนี้เผยแพร่ครั้งแรกในวันที่ 29 มิถุนายน พ.ศ. 2559 เวลา 14.00 น. กำกับโดย เจษฎา หันช่อ เนื้อหาเป็นการนำเสนอเรื่องราวบางส่วนมาจากเค้าโครงความรักของ แตงโม-ภัทรธิดา พัชรวีระพงษ์ ที่มาแสดงเป็นนางเอกในมิวสิกวีดีโอในการถ่ายทอดอารมณ์จากชีวิตจริงเกี่ยวกับเส้นทางความรักที่ต้องกลายมาเป็นความหลัง
== การตอบรับ ==
เพลง กลับตัวกลับใจ ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 29 มิถุนายน พ.ศ. 2559 ที่มีคนดาวน์โหลดมากที่สุด และติดอันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 7 สิงหาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
{|class="wikitable"
!align="left"|ชาร์ต (พ.ศ. 2559)
!align="center"|อันดับสูงสุด
|-
| align = "left"| ไอทูนส์สโตร์ไทยแลนด์ ท็อปชาร์ต 
| align = "center"| 1
|-
| align = "left"| ซี้ดเอฟเอ็ม ชาร์ตท็อป 20
| align = "center"| 2
|-
| align = "left"|อีเอฟเอ็ม ชาร์ต 94 ท็อป แอรเพลย์
| align = "center"|7
|-
| align = "left"| มิวสิกวีคลี เอเชียท็อป 30 ซิงเกิลชาร์ต ไทยแลนด์
| align = "center"| 5
|-
| align = "left"| เคเคบ็อกซ์ ชาร์ต ไทย ท็อป 50
| align = "center"| 15
|-
| align = "left"| Line Music Thailand Chart Real time Top 100
| align = "center"| 1
|-
| align = "left"| JOOX Top 100 Chart
| align = "center"| 2
|-
| align = "left"| JOOX Top Top 50 Thai Songs Chart
| align = "center"| 2
|-
|}
==อ้างอิง==
เพลงไทยสากล
เพลงในปี พ.ศ. 2559
ซิงเกิลในปี พ.ศ. 2559
เพลงของเอกรัตน์ วงศ์ฉลาด
ซิงเกิลในสังกัดมีเรคคอร์ดส
ซิงเกิลในสังกัดมิวสิกมูฟเอนเตอร์เทนเมนต์
เพลงที่ประพันธ์คำร้องโดยฟองเบียร์
เพลงบันทึกเสียงที่ผลิตโดยนที แสนทวี
เพลงบันทึกเสียงที่ผลิตโดยวิสารท กุลศิริ
หมึกสายเล็ก

หมึกสายเล็ก, หมึกยักษ์เล็ก, หมึกสายขาว (Dollfus' octopus; ) เป็นมอลลัสก์ประเภทหมึกสายชนิดหนึ่ง
จัดเป็นหมึกสายขนาดเล็ก มีความยาวประมาณ 6–12 เซนติเมตร  มีหนวด 8 เส้น แต่ละเส้นมีความยาวใกล้เคียงกันโคนหนวดแต่ละเส้นมีแผ่นหนังเชื่อมติดกัน ด้านในของหนวดทุกเส้นมีปุ่มดูดเรียงกันเป็นสองแถวสำหรับจับสัตว์กินเป็นอาหาร ลำตัวสีเทาอมดำหรือสีน้ำตาลอ่อน ด้านท้องสีขาว
ซ่อนตัวอยู่ตามพื้นที่เป็นโคลนหรือโคลนปนทราย พบตามชายฝั่งทะเลทั่วไป กินสัตว์น้ำขนาดเล็ก ๆ เช่น กุ้ง ปู หรือหอย เป็นอาหาร เป็นหนึ่งในชนิดของหมึกสายที่พบได้ในเขตน่านน้ำไทย
ในเขตจังหวัดระยอง มีชื่อเรียกในภาษาถิ่นว่า "หมึกกระเป๋า" เนื่องจากชาวประมงจะจับโดยการใช้เปลือกหอยโนรีผูกเชือกหย่อนลงไปในทะเล รอให้หมึกเข้ามาซ่อนตัวในเปลือกหอย แล้วจึงสาวเชือกขึ้นมาหลังจากผ่านไป 2 วัน หากเป็นเรือประมงขนาดใหญ่จะวางเปลือกหอยด้วยวิธีการนี้เป็นหมื่นชิ้น แฤดูกาลที่หมึกสายเล็กจะมีมากที่สุด คือ ช่วงเข้าพรรษา ซึ่งเป็นช่วงฤดูมรสุม อาจจับได้ปริมาณมากครั้งละ 20 กิโลกรัม ในขณะที่ภาษาใต้เรียกว่า "วุยวาย" หรือ "โวยวาย" หรือ "วาย" และมีวิธีการจับที่คล้ายกันที่จังหวัดเพชรบุรีและตราด แต่ที่อำเภอตะกั่วป่า จังหวัดพังงา จะใช้วิธีการจับด้วยการใช้เหล็กแหลมแทงตามชายหาดเมื่อน้ำลด โดยล่อให้หมึกสายเล็กใช้หนวดจับเหยื่อซึ่งเป็นเนื้อปูจำพวกปูเปี้ยวหรือปูลมที่บริเวณปากรู  จากนั้นจึงใช้เหล็กแหลมแทงเข้าที่บริเวณใต้ตา จึงจะได้ทั้งตัว ซึ่งวิธีการนี้ต้องใช้ความชำนาญ
==อ้างอิง==
==แหล่งข้อมูลอื่น==
หมึกสาย
นกแขวก

นกแขวก (Black-crowned night heron, Night heron; ) เป็นนกชนิดหนึ่ง จำพวกนกยาง จัดเป็นนกยางหรือนกกระยางชนิดที่ปรับตัวให้หากินในเวลากลางคืนได้ ซึ่งต่างจากนกยางทั่วไปที่หากินในเวลากลางวัน โดยได้ชื่อมาจากเสียงร้องที่ดัง "แคว้ก" ที่มักจะร้องดังขณะบินผ่านยามค่ำคืน ในขณะที่ชื่อวิทยาศาสตร์ Nycticorax หมายถึง "นกเรเวนกลางคืน" มาจากภาษากรีกโบราณคำว่า νυκτός (nuktos) หมายถึง "กลางคืน" และ κόραξ (korax) หมายถึง "นกเรเวน" อันหมายถึง พฤติกรรมที่หากินในเวลากลางคืนรวมถึงการส่งเสียงร้องที่เหมือนนกกาหรือนกเรเวน
เป็นนกที่มีแหล่งอาศัยอยู่ใกล้แหล่งน้ำเกือบทุกประเภท โดยเฉพาะแหล่งน้ำขนาดใหญ่เช่น บึงที่มีไม้ยืนต้นขึ้นรก ๆ หรือแม้แต่ตามสวนสาธารณะในเมืองใหญ่ มักเกาะอยู่กับกิ่งไม้หรือตอไม้นิ่ง ๆ เพื่อรอจับเหยื่อ ซึ่งได้แก่ สัตว์น้ำรวมถึงสัตว์เลื้อยคลานและสัตว์สะเทินน้ำสะเทินบกเล็ก ๆ  แม้จะหากินในเวลากลางคืนเป็นหลักและไม่ค่อยบินไกลในเวลากลางวัน แต่พฤติกรรมการหากินในเวลากลางวันก็เป็นเรื่องปกติ
พบกระจายพันธุ์อยู่ทั่วทุกภูมิภาคของโลก พบได้ทั้งในเขตอบอุ่นและเขตร้อน ยกเว้นทวีปออสเตรเลีย นกแขวกทางตอนใต้ของทวีปอเมริกามีกระหม่อมและหลังสีเทาอ่อนกว่าที่อื่น นอกจากนี้บริเวณส่วนหัวและอกก็เป็นสีน้ำตาลอมเทา ประชากรทางตอนเหนือจะอพยพบินสู่ทางใต้ในช่วงฤดูหนาว
ทำรังวางไข่บนต้นไม้ มีพฤติกรรมอาศัยอยู่รวมกันเป็นอาณานิคมปะปนกับนกน้ำประเภทอื่น ๆ โดยเฉลี่ยในตัวเมียจะมีเส้นขนยาวคล้ายเปียที่ท้ายทอยสั้นกว่าตัวผู้ และมีขนาดตัวเล็กกว่า ม่านตาจะค่อย ๆ เปลี่ยนจากสีเหลืองเป็นสีแดงก่ำเมื่ออายุได้ 3 ปีขึ้นไป ในวัยที่ยังไม่โตเต็มที่มีลำตัวเต็มไปด้วยลวดลายสีน้ำตาลกลมกลืนกับสภาพแวดล้อม มีแต้มสีขาวตามขนปีก ซึ่งลวดลายเหล่านี้จะหายไปและแทนที่ด้วยกระหม่อมและหลังสีเทาเข้ม ตัดกับลำตัวสีเทาอ่อนจนเกือบขาวเมื่อมีอายุมากขึ้น
==รูปภาพ==
ไฟล์:Nycticorax nycticorax MHNT.jpg|ไข่
ไฟล์:Black-crowned night heron (Nycticorax nycticorax hoactli).jpg|ชนิดย่อย N. n. hoactli ที่โตเบโก
ไฟล์:Black-crowned Night-Heron with snake.jpg|ขณะบินที่กรุงไทเป
ไฟล์:Bihoreau Gris.jpg|กินอาหาร
ไฟล์:A Night Heron building a nest.JPG|ทำรัง
==อ้างอิง==
==เอกสารอ่านเพิ่มเติม==
Black-crowned night heron on Animal Diversity Web
==แหล่งข้อมูลอื่น==
แขวก
วงศ์นกยาง
ปลาซ่า

ปลาซ่า เป็นชื่อสามัญของปลานํ้าจืดหลายสกุลในวงศ์ปลาตะเพียน (Cyprinidae) เช่น สกุลปลาสร้อยนกเขา (Osteochilus), สกุลปลาสร้อยลูกนุ่น (Labiobarbus) เป็นต้น บางชนิดมีจุดสีดำบนเกล็ดข้างตัวจนเห็นเป็นลาย 6–10 เส้น ที่โคนหางมีจุดสีดำ ขนาดยาวได้ถึง 30 เซนติเมตร
ปลาในสกุลดังกล่าวมีพฤติกรรมชอบรวมตัวกันเป็นฝูง เมื่อตกใจจะกระโดดขึ้นเหนือน้ำพร้อม ๆ กันจนเกิดเสียงดังซ่า จึงเป็นที่มาของชื่อเรียก "ปลาซ่า"
== อ้างอิง ==
== บรรณานุกรม ==
 
วงศ์ปลาตะเพียน
ปลาที่พบในประเทศไทย
ปลาเศรษฐกิจ
โจน ไบซ์

โจน แชนดอส ไบซ์ (Joan Chandos Baez) หรือ โจน ไบซ์ (Joan Baez, เกิดวันที่ 9 มกราคม ค.ศ. 1941) เป็นนักร้อง นักแต่งเพลง นักดนตรีแนวเพลงโฟล์ก และนักกิจกรรมทางสังคม เป็นที่รู้จักจากการแต่งเพลงที่มักเกี่ยวข้องกับเนื้อหาของความยุติธรรมทางสังคมและการต่อต้าน ไบซ์ได้อยู่ในวงการดนตรีมามากกว่า 55 ปี ออกอัลบั้มมาแล้วกว่า 30 อัลบั้ม เธอร้องเพลงภาษาสเปนและภาษาอังกฤษได้อย่างคล่องแคล่ว นอกจากนี้ยังไบซ์ยังร้องเพลงเป็นภาษาอื่น ๆ ได้อีกกว่า 6 ภาษา ทำให้ถือเป็นศิลปินโฟล์กคนสำคัญคนหนึ่งในยุคนั้น จนต่อมาเธอจะได้เปลี่ยนแนวดนตรีตามกระแสนิยมไปในช่วงปลายคริสต์ทศวรรษ 1960 ที่ได้แปรสภาพจากโฟล์กร็อกและป็อปสู่คันทรีและกอสเปล ไบซ์มักแต่งและร้องเพลงด้วยตัวเอง และยังได้ร่วมงานดนตรีกับศิลปินอื่น ๆ ด้วย ไม่ว่าจะเป็นออลแมนบราเดอส์แบนด์, เดอะบีเทิลส์, แจ็กสัน บราวน์, ลีโอนาร์ด โคเฮน, วูดดี กัทรี, ไวโอเลตา พาร์รา, เดอะโรลลิงสโตนส์, พีท ซีเกอร์, พอล ไซมอน, สตีวี วันเดอร์ และอื่น ๆ อีกมาก นอกจากนี้ยังได้ร่วมงานกับศิลปินสมัยใหม่ทั้งไรอัน แอดัมส์, โจช ริตเทอร์, สตีฟ เอิร์ล และนาตาลี เมอร์แชนต์
ไบซ์ได้เริ่มบันทึกเสียงครั้งแรกตั้งแต่ปี ค.ศ. 1960 และประสบความสำเร็จอย่างรวดเร็ว โดยอัลบั้มทั้ง 3 ของเธอ คือ Joan Baez, Joan Baez, Vol. 2, และ Joan Baez in Concert ต่างได้รับการยืนยันยอดจำหน่ายระดับแผ่นเสียงทองคำและได้ขึ้นชาร์ตบิลบอร์ดและชาร์ตอัลบั้มอื่น ๆ กว่า 2 ปี
ไบซ์มีผลงานดนตรีที่เป็นที่รู้จักกันดีไม่ว่าจะเป็น "Diamonds & Rust" และเพลงที่นำมาร้องใหม่ "There but for Fortune" ของฟิล ออชส์ และ "The Night They Drove Old Dixie Down" ของวงเดอะแบนด์ และเพลงที่ไบซ์ได้ร่วมบันทึกเสียงกับศิลปินอื่น ๆ เช่น "Farewell, Angelina", "Love Is Just a Four-Letter Word", "Joe Hill", "Sweet Sir Galahad" และ "We Shall Overcome" เธอยังถือเป็นศิลปินคนแรก ๆ ที่ได้ร่วมงานกับบ็อบ ดิลลัน ในช่วงต้นคริสต์ทศวรรษ 1960 ผลงานทางดนตรีของเธอได้กลายเป็นที่นิยมและมีอิทธิพลเป็นวงกว้างต่อวงการโฟล์กคนหนึ่ง จนเธอได้รับการยกย่องให้เป็น "ราชินีแห่งเพลงโฟล์ก" อีกด้วย
ในด้านชีวิตส่วนตัว ไบซ์มีความสัมพันธ์กับบ็อบ ดิลลัน "ราชาแห่งเพลงโฟล์ก" เดวิด แฮร์ริส นักเขียน และรวมไปถึงสตีฟ จอบส์ ผู้ร่วมก่อตั้งบริษัทแอปเปิล แต่ถึงอย่างไรก็ดี ไบซ์ไม่เคยแต่งงานและมีลูก
== อ้างอิง ==
นักร้องอเมริกัน
นักกีตาร์
นักเปียโน
ศิลปินสังกัดโคลัมเบียเรเคิดส์
บุคคลจากเกาะสแตเทน‎
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
อยากมีสามี

"อยากมีสามี" เป็นซิงเกิลของนักร้องลูกทุ่ง กล้วย คลองหอยโข่ง ในปี พ.ศ. 2558 ประพันธ์เนื้อร้อง-แต่งทำนองโดย นะโม โมรา และเรียบเรียงโดย เพิ่มศักดิ์ ทรัพย์โมกข์ ออกจำหน่ายในวันที่ 3 ธันวาคม พ.ศ. 2558 สังกัดค่ายเพลงเจ้าพระยาเรคคอร์ดส ในเครือมิวสิกมูฟเอนเตอร์เทนเมนต์
เนื้อหาของเพลงเล่าถึงคู่รักที่เขาไปสารภาพรักกันในโอ่ง โดยเพลงนี้ได้แรงบันดาลใจมาจากเรื่องบ้านผีปอบ คือโอ่งมันสามารถมีคนลงไปได้เป็นสิบๆ ก็คิดว่าถ้าเราจะเอาคู่รักลงไปก็ใส่ได้เหมือนกัน และมันเป็นเสียงโอ่ง เป็นเสียงที่คนไม่ค่อย ได้เล่นกัน เลยมีการเล่นคำเช่นท่อนนี้ "โตดติตง สาวกระโดด ลงทงนกกิ้งโครงบินเข้าใต้กระโปรง โตดติตง สาวกระโดดลงโอ่ง นกกิ้งโครงบินถลาโหม่งโอ่ง" จนเวลาผ่านไปฝ่ายชายหายไปไหนไม่รู้ กล้วยก็เป็นตัวแทนผู้หญิงทวงถามสัญญาว่าจะมาขอ เมื่อไหร่จะมา ประมาณว่าอยากมีสามีแล้ว
==การตอบรับ==
===ชาร์ต===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| ลูกทุ่งสีสัน เอฟเอ็ม 104.75 ท็อป 10
| align = "center"| 1
|}
{|class="wikitable"
!align="left"|ชาร์ต (พ.ศ. 2559)
!align="center"|อันดับสูงสุด
|-
| align = "left"| อินเท็นซีฟวอท์ชท็อป 20 ชาร์ต เพลงไทยสากล
| align = "center"| 1
|-
| align = "left"| เอฟเอ็ม 95 ลูกทุ่งมหานครชาร์ต ท็อป 20
| align = "center"| 2
|-
| align = "left"| ลูกทุ่งสีสัน เอฟเอ็ม 104.75 ท็อป 10
| align = "center"| 1
|-
| align = "left"| Joox Top 50 Chart เพลงลูกทุ่ง
| align = "center"| 37
|-
|}
==อ้างอิง==
เพลงลูกทุ่ง
เพลงในปี พ.ศ. 2558
ซิงเกิลในปี พ.ศ. 2558
ซิงเกิลในสังกัดเจ้าพระยาเรคคอร์ดส
ซิงเกิลในสังกัดมิวสิกมูฟเอนเตอร์เทนเมนต์
น้ำมูกไหล

น้ำมูกไหล (Rhinorrhea หรือ Rhinorrhoea) เป็นอาการที่โพรงจมูกเกิดการอุดตันจากเมือกจำนวนหนึ่งและมักจะเกิดได้บ่อย น้ำมูกไหลเป็นอาการทั่วไปที่เกิดจากภูมิแพ้ (เยื่อจมูกอักเสบจากภูมิแพ้) หรืออาจเกิดจากโรคอื่นๆที่เป็นอยู่ อาทิ โรคหวัด หรืออาจมีสาเหตุจากอาการอื่นๆ อาทิ น้ำมูกไหลจากการร้องไห้, ร่างกายปรับอุณหภูมิไม่ทัน, การเสพโคเคนหรือการเลิกใช้สารจำพวกโอปิออยด์เช่นเมทาโดน อาการน้ำมูกไหลไม่จำเป็นต้องได้รับการรักษาเสมอไปเนื่องจากไม่ใช่อาการเจ็บป่วยและสามารถหายได้เอง แต่ก็มีวิธีรักษาให้หายอยู่ในกรณีที่มีการอักเสบหรือติดเชื้อ
== อ้างอิง ==
อาการและอาการแสดงที่เกี่ยวกับระบบหายใจ
ไซโฮจิ

ไซโฮจิ  เป็นวัดนิกายเซนของสำนักรินไซ ตั้งอยู่ในเขตนิชิเกียว นครเกียวโต วัดแห่งนี้มีสวนมอสที่มีชื่อเสียง ทำให้มีฉายาว่า วัดมอส  วัดแห่งนี้สร้างขึ้นในยุคนาระเพื่อเป็นพุทธบูชาต่อพระอมิตาภพุทธะ ไซโฮจิถูกเพลิงไหม้วอดในสงครามโอนินระหว่างปี พ.ศ. 2010-2020 และเสียหายจากน้ำท่วมในยุคเอโดะ แต่ก็ได้รับการบูรณะในภายหลัง การเข้าเยี่ยมชมวัดแห่งนี้ทั้งชาวญี่ปุ่นและต่างชาติจำเป็นต้องมีจดหมายอนุญาตจากทางวัดซึ่งต้องขอล่วงหน้าและมีค่าบริจาคเข้าวัด 3,000 เยน
ในปี พ.ศ. 2537 ไซโฮจิก็ได้รับการขึ้นทะเบียนเป็นหนึ่งในอนุสรณ์สถานทางประวัติศาสตร์เกียวโตโบราณ ซึ่งเป็นมรดกโลกโดยยูเนสโก

== อ้างอิง ==
วัดในเกียวโต
วัดเซน
โรดรีโก ดูแตร์เต

โรดรีโก โรอา ดูแตร์เต (Rodrigo Roa Duterte) มักถูกเรียกด้วยชื่อเล่นว่า ดีกง เป็นนักการเมืองและทนายความชาวฟิลิปปินส์ อดีตประธานาธิบดีฟิลิปปินส์คนที่ 16 เขาถือเป็นประธานาธิบดีคนแรกที่มาจากเกาะมินดาเนา ซึ่งที่นั่นเขาเคยดำรงตำแหน่งเป็นนายกเทศมนตรีเมืองดาเบาถึงกว่า 22 ปี ในขณะที่เป็นนายกเทศมนตรีเมืองดาเบานั้น เขาใช้นโยบายขั้นรุนแรงในการปราบปรามอาชญากรจนเมืองดาเบากลายเป็นเมืองที่มีอัตราอาชญากรรมต่ำที่สุดในฟิลิปปินส์ และตัวเขาได้รับฉายาว่า "ผู้ลงทัณฑ์" แต่ก็ถูกวิจารณ์ว่านโยบายของเขาทำให้มีผู้เสียชีวิตมากกว่าพันคน
ในปี พ.ศ. 2559 เขาลงสมัครรับเลือกตั้งเป็นประธานาธิบดี และได้รับชัยชนะด้วยคะแนนเสียง 13.2 ล้านเสียงหรือคิดเป็น 38.72% ของผู้มาใช้สิทธิ ภายหลังได้รับเลือกตั้ง เขาประกาศนโยบายที่จะใช้นโยบายขั้นรุนแรงในการกวาดล้างอาชญากรรมให้หมดไปจากฟิลิปปินส์ภายใน 6 เดือน และตั้งเป้าหมายจะสังหารอาชญากรในฟิลิปปินส์ให้ถึงหนึ่งแสนคน นอกจากนี้ดูแตร์เตยังย้ายร่างของประธานาธิบดีจอมเผด็จการอย่าง เฟอร์ดินานด์ มาร์กอส ไปฝังไว้ที่สุสานวีรชนในกรุงมะนิลา
หลังจากขึ้นรับตำแหน่งประธานาธิบดี เขาก็ประกาศทำสงครามยาเสพติด โดยให้อำนาจเจ้าหน้าที่ตำรวจสามารถสังหารผู้ต้องสงสัยในคดียาเสพติดได้ทันทีโดยไม่มีความผิด เพียงสองเดือนหลังเขาเป็นประธานาธิบดีมีผู้ต้องสงสัยคดียาเสพติดถูกวิสามัญฆาตกรรมกว่าพันคน และมีการฆ่าตัดตอนกันเองกว่าสองพันคน แม้จะถูกโจมตีอย่างรุนแรงจากองค์กรพิทักษ์สิทธิมนุษยชน แต่เขาก็เพิกเฉยต่อคำโจมตีดังกล่าวและยังคงดำเนินนโยบายสงครามยาเสพติดต่อไป
ในเดือนตุลาคม พ.ศ. 2564 โรดริโก ดูเตอร์เต ประกาศว่าเขาไม่ได้ลงสมัครรับตำแหน่งรองประธานาธิบดีในปี พ.ศ. 2565 และจะเกษียณจากชีวิตทางการเมือง
== อ้างอิง ==
==แหล่งข้อมูลอื่น==
Information page about Duterte 
Rody Duterte Mayor's Profile at the Davao City Official Website 
*
ประธานาธิบดีฟิลิปปินส์
นักการเมืองฟิลิปปินส์
บุคคลจากจังหวัดตีโมกเลเต
บุคคลที่เคยนับถือศาสนาคริสต์
บุคคลในสงครามยาเสพติดฟิลิปปินส์
สกุลลาบิโอบาร์บุส

ลาบิโอบาร์บุส  เป็นสกุลของปลาสร้อยจำพวกหนึ่งในวงศ์ปลาตะเพียน (Cyprinidae)
โยฮัน กุนราด ฟัน ฮัสเซิลต์ ได้ตั้งสกุลนี้ขึ้นเมื่อปี ค.ศ. 1823 โดยกำหนดเป็นชื่อสกุลของปลา 2 ชนิดจากเกาะชวา ต่อมาในปี ค.ศ. 1842 ฌอร์ฌ กูว์วีเย และอาชีล วาล็องเซียน ได้ตั้งสกุลดังกิลา (Dangila) ขึ้น โดยไม่ทราบว่าฟัน ฮัสเซิลต์ ได้ตั้งสกุลลาบิโอบาร์บุสไว้ก่อนแล้ว ดังกิลาจึงกลายเป็นชื่อพ้องไป
ปลาในสกุลลาบิโอบาร์บุสเป็นปลาที่พบได้ชุกชุมในแหล่งน้ำจืดของประเทศไทยรวมถึงประเทศอื่นในภูมิภาคเอเชียอาคเนย์ มีลักษณะเด่นที่สังเกตได้ง่าย คือ ฐานครีบหลังยาว มีก้านครีบแขนง 21–27 ก้าน จะงอยปากมีติ่งเนื้อเล็ก ๆ เป็นกระจุก ริมปากบนและล่างติดต่อรวมกันที่มุมปาก มีหนวดยาว 2 คู่ โดยแบ่งออกเป็นปลายจะงอยปาก 1 คู่ และมุมปาก 1 คู่ มีเกล็ดเล็ก มีความยาวเต็มที่ไม่เกิน 30 เซนติเมตร
ในประเทศไทย อาจเรียกปลาบางชนิดในสกุลนี้ว่า "ปลาซ่า" เนื่องมาจากพฤติกรรมที่รวมตัวกันเป็นฝูง เมื่อตกใจจะกระโดดขึ้นเหนือน้ำพร้อม ๆ กันจนเกิดเสียงดังซ่า โดยชื่อปลาซ่ายังหมายรวมถึงปลาในวงศ์ปลาตะเพียนอื่น ๆ ที่มีลักษณะใกล้เคียงกันอีกด้วย เช่น ปลาในสกุลปลาสร้อยนกเขา (Osteochilus) เป็นต้น
==การจำแนก==
Labiobarbus cyanopareja (Heckel, 1843)
Labiobarbus fasciatus (Bleeker, 1853)
Labiobarbus festivus (Heckel, 1843)
Labiobarbus lamellifer Kottelat, 1994
Labiobarbus leptocheilus (Valenciennes, 1842) (ปลาสร้อยลูกนุ่น, ปลาหลาวทอง, ปลาซ่า)
Labiobarbus lineatus (Sauvage, 1878) (ปลาสร้อยลูกกล้วยลาย, ปลาตาแดง, ปลาหลาวทอง, ปลาซ่า)
Labiobarbus ocellatus (Heckel, 1843)
Labiobarbus sabanus (Inger & Chin, 1962)
Labiobarbus siamensis (Sauvage, 1881) (ปลาสร้อยลูกกล้วย, ปลามะลิเลื้อย, ปลาซ่า, ปลาคุยลาม)
==อ้างอิง==
==บรรณานุกรม==
 
วงศ์ย่อยปลาเลียหิน
พระพิทักษ์เจดีย์ (ศรี รามางกูร)

พระพิทักษ์เจดีย์ (ศรี) อดีตนายกองข้าอุปัฏฐากพระธาตุพนม หรือผู้ควบคุมท้าวเพี้ยตัวเลกข้าพระธาตุพนม หรือนายกองบ้านธาตุพนมลำดับ 7 (พ.ศ. 2429-31) ในราชวงศ์เวียงจันทน์ ปกครองธาตุพนมลำดับ 10 เดิมบรรดาศักดิ์พระศรีชองฟ้าหรือพระศรีสองฟ้ากรมการธาตุพนม เชื้อสายราชวงศ์เวียงจันทน์และจำปาสัก รับบรรดาศักดิ์พระพิทักษ์เจดีย์คนที่ 3 ของธาตุพนมต่อจากพระพิทักษ์เจดีย์ (แก่น) พี่ชาย
==ประวัติ==
พระพิทักษ์เจดีย์ (ศรี) นามเดิมท้าวเทพพระศรีหรือท้าวพระสี เอกสารพื้นเมืองพนมบ้างออกนามเจ้าพระพิพักสี เป็นบุตรลำดับ 2 ของพระพิทักษ์เจดีย์ (ถง รามางกูร) หัวหน้าข้าอุปัฏฐากพระธาตุพนมลำดับ 5 และผู้ปกครองธาตุพนมลำดับที่ 8 พระพิทักษ์เจดีย์ (ศรี) เป็นน้องชายพระพิทักษ์เจดีย์ (แก่น) หัวหน้าข้าอุปัฏฐากพระธาตุพนมลำดับ 6 และผู้ปกครองธาตุพนมลำดับ 9 มารดาชื่อนางพิทักษ์เจดีย์ (รัตนะจันทน์) พระพิทักษ์เจดีย์ (ศรี) เป็นหลานปู่ท้าวอุปละ (มุง รามางกูร) หัวหน้าข้าอุปัฏฐากพระธาตุพนมลำดับ 4 เป็นเหลนทวดท้าวอุปละ (คำหมั้น) กับนางรัตนะหน่อแก้วชาวธาตุพนม ท้าวอุปละ (คำหมั้น) เป็นบุตรพระมหาสุระนันทากับนางแก้วอาไพธิดาเจ้าพระรามราชรามางกูรขุนโอกาส (ราม รามางกูร) ขุนโอกาส (เจ้าเมือง) ธาตุพนมองค์แรกจากราชวงศ์เวียงจันทน์ ส่วนพระมหาสุระนันทาเป็นบุตรเจ้าสุทธฮาชหรือสุทธราชน้องชายนางยอดแก้วศรีบุญมาชายาเจ้าพระรามราชฯ เจ้าสุทธฮาชและนางยอดแก้วศรีบุญมาเป็นบุตรเจ้าสีสุมังกับนางคำส่วงตา เจ้าสีสุมังเป็นโอรสเจ้าพระยาหลวงกางสมคราม (คำวิสุทธิ์) โอรสกษัตริย์จำปาสักกับสนมไม่ปรากฏพระนาม 
==พี่น้องบุตรธิดา==
พระพิทักษ์เจดีย์ (ศรี) มีพี่น้อง 6 คนคือพระพิทักษ์เจดีย์ (แก่น), พระพิทักษ์เจดีย์ (ศรี), ท้าวเทพพระนม, นางเทพสวัสดิ์, นางเทพทุมมา, นางคำอ้วน มีภริยาปรากฏนาม 1 ท่านคือนางพิทักษ์เจดีย์ (นวนหรือนวลจันทร์) มีบุตรธิดา 9 ท่านคือเพี้ยซานนท์ (สุวันนะสอน), กวานปากก่ำ (ท้าวสุวันลี), ท้าวสุวันดี, นางสุวันนี, นางมัทที, นางเกดสนา, นางกาละเกด, นางหอมจันเทศ, นางสีมุนทา
==อ้างอิง==
พระบรมวงศานุวงศ์ลาว
นายกอง
บุคคลจากอำเภอธาตุพนม
บุคคลจากจังหวัดนครพนม
พิทักษ์เจดีย์ (ศรี รามางกูร)
เอริก บายี

เอริก แบร์ทร็อง บายี (Eric Bertrand Bailly) เกิดเมื่อวันที่ 12 เมษายน ค.ศ. 1994 เป็นนักฟุตบอลอาชีพชาวโกตดิวัวร์ ปัจจุบันเล่นให้กับเบชิกทัชและฟุตบอลทีมชาติโกตดิวัวร์ ในตำแหน่งเซ็นเตอร์แบ็ก
==สถิติอาชีพ==
===สโมสร===
== เกียรติยศ ==
===แมนเชสเตอร์ยูไนเต็ด ===
เอฟเอคอมมูนิตีชีลด์ (1): 2016
ยูฟ่ายูโรปาลีก (1): 2016-2017
ลีกคัพ (1): 2016-2017
===ไอวอรีโคสต์===
แอฟริกันคัพออฟเนชันส์ (1):2015
===รางวัลส่วนตัว===
ผู้เล่นยอดเยี่ยมแห่งปีโดยสมาพันธ์ฟุตบอลแอฟริกา : 2016, 2017
ผู้เล่นยอดเยี่ยมประจำยูฟ่ายูโรปาลีก : ฤดูกาล 2016–17
===ทีมชาติ===
==อ้างอิง==
==แหล่งข้อมูลอื่น==
Villarreal official profile  
นักฟุตบอลชาวโกตดิวัวร์
นักฟุตบอลทีมชาติโกตดิวัวร์
กองหลังฟุตบอล
ผู้เล่นสโมสรฟุตบอลแมนเชสเตอร์ยูไนเต็ด
นักฟุตบอลในโอลิมปิกฤดูร้อน 2020
เดอะเลเจนด์ออฟเซลดา (วิดีโอเกม)

เดอะเลเจนด์ออฟเซลดา (The Legend of Zelda, ゼルダの伝説) เป็นวิดีโอเกมที่ผลิตขึ้นในปี ค.ศ. 1986 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับแฟมิคอม.
==ตัวละคร==
กานนอน
ผู้กล้าลิงก์
เจ้าหญิงเซลดา
วิดีโอเกมที่ออกวางจำหน่ายในปี พ.ศ. 2529
วิดีโอเกมเดอะเลเจนด์ออฟเซลดา
เน็กซัส 6พี

เน็กซัส 6พี (Nexus 6P; ชื่อรหัส Angler) เป็นสมาร์ตโฟนในตระกูลกูเกิล เน็กซัส ร่วมพัฒนาโดยกูเกิลและหัวเว่ย เปิดตัวเมื่อวันที่ 29 กันยายน 2015 ที่เมืองซานฟรานซิสโก ประเทศสหรัฐอเมริกาพร้อมกับเน็กซัส 5เอ็กซ์ เน็กซัส 6พีมีการปรับปรุงจากรุ่นก่อนเช่น ตัวเครื่องเป็นอะลูมิเนียม, มีเน็กซัสอิมพรินต์ (Nexus Imprint) ซึ่งเป็นตัวอ่านลายนิ้วมือที่อยู่ด้านหลังเครื่อง, USB Type-C ที่ช่วยรับส่งข้อมูลและชาร์จแบตเตอรีได้เร็วขึ้น มีสีให้เลือกได้แก่ อะลูมิเนียม (สีเงิน), แกรไฟต์ (สีดำ), ฟรอสต์ (สีขาว) และโกลด์ (สีทอง—เฉพาะในญี่ปุ่น, อินเดียและสหรัฐอเมริกา) เน็กซัส 6พีเป็นสมาร์ตโฟนรุ่นแรก ๆ ที่มาพร้อมกับระบบปฏิบัติการแอนดรอยด์ 6.0 มาร์ชแมลโลว์
เน็กซัส 6พีได้รับการตอบรับส่วนใหญ่ไปในทางบวก เว็บไซต์อาร์ส เทคนิกา (Ars Technica) นิยาม "เน็กซัส 5เอ็กซ์และ 6พี" ว่าเป็น "สมาร์ตโฟนเรือธงของแอนดรอยด์อย่างแท้จริง" อนันด์เทค (Anandtech) กล่าวชมเน็กซัส 6พี แต่วิจารณ์การตั้งราคานอกทวีปอเมริกาเหนือและยุโรป อย่างไรก็ตาม ไอฟิกซ์อิต (iFixit) บริษัททำสื่อสอนการซ่อมอุปกรณ์อิเล็กทรอนิกส์ให้คะแนนเน็กซัส 6พี 2 เต็ม 10 เนื่องจากการซ่อมแซมที่ยาก
== อ้างอิง ==
== แหล่งข้อมูลอื่น ==
รวมฟีเจอร์ Nexus 5X และ Nexus 6P แอนดรอยด์เลือดบริสุทธิ์ พร้อมระบบฏิบัติการใหม่ Android 6.0 Marshmallow | DroidSans
กูเกิลเน็กซัส
อุปกรณ์แอนดรอยด์
สมาร์ตโฟน
โทรศัพท์มือถือจอสัมผัส
ผลิตภัณฑ์ที่เปิดตัวในปี พ.ศ. 2558
เดอะเลเจนด์ออฟเซลดา: อะลิงก์บีทวีนเวิลส์

เดอะเลเจนด์ออฟเซลดา อะลิงก์บีทวีนเวิร์ลส์ (The Legend of Zelda: A Link Between Worlds) เป็นวิดีโอเกมที่ผลิตขึ้นในปี ค.ศ. 2013 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับนินเท็นโด 3ดีเอส. เกมนี้เป็นแบบ 3 มิติของเดอะเลเจนด์ออฟเซลดา อะลิงก์ทูเดอะแพสต์.
==ตัวละคร==
===อาณาจักรไฮรูลย์===
ผู้กล้าลิงก์
เจ้าหญิงเซลดา
ซาฮาส์ราห์ลา
===อาณาจักรลอรูลย์===
ราวิโอ
เจ้าหญิงไฮล์ดา
ยูก้า (อกาห์นิม)
กานอน
วิดีโอเกมที่ออกวางจำหน่ายในปี พ.ศ. 2556
วิดีโอเกมเดอะเลเจนด์ออฟเซลดา
กฤตธวัฒน์ เอกชัย

กฤตธวัฒน์ เอกชัย ชื่อเล่น นนทร์ (เกิด 6 มกราคม 2540) เป็นนักแสดงและนายแบบชาวไทย มีชื่อเสียงจากรายการเกรียน Possible สังกัดจีเอ็มเอ็ม 25
== ประวัติ ==
กฤตธวัฒน์ เกิดเมื่อวันที่  6 มกราคม พ.ศ. 2540  ที่กรุงเทพมหานคร จบการศึกษาระดับชั้นมัธยมศึกษาจากโรงเรียนสาธิตแห่งมหาวิทยาลัยเกษตรศาสตร์ ปัจจุบันศึกษาอยู่ระดับปริญญาตรี ชั้นปีที่ 2 คณะนิเทศศาสตร์ มหาวิทยาลัยหอการค้าไทย
กฤตธวัฒน์ เข้าสู่วงการด้วยการที่ได้เข้าร่วมรายการ เกรียน Possible ปี 2557 ร่วมกับเพื่อนอีก 7 คน ออกอากาศทางจีเอ็มเอ็ม 25 ซึ่งรายการนี้จัดทำขึ้นโดย ดีเจเอกกี้ เอกชัย เอื้อสังคมเศรษฐ์ ในปี 2559 เป็นพิธีกรร่วมกับ ปฐมพงศ์ เรือนใจดี, ปัณฑา พัฒนอำไพวงศ์ และภัทร เอกแสงกุล ในรายการ โตแล้ว ทางช่องจีเอ็มเอ็ม 25
== ชีวิตส่วนตัว ==
กฤตธวัฒน์ เป็นคนที่มีสไตล์การแต่งตัวง่ายๆ สบายๆ เสื้อยืดกางเกงขาสั้น งานอดิเรกของเขา คือ การเล่นดนตรีและเล่นกีฬาบาสเก็ตบอล
== ผลงาน ==
=== ละครโทรทัศน์ ===
| rowspan = "1"| 2560
| หลงไฟ
|  ไบร์ท
|-
| rowspan = "1"| 2561
| The Crime ทีมล่าทรชน
| อนุชิต (รับเชิญ)
|-
|}
=== ซีรีส์ ===
|-
| 2558
| GPA สถาบันพันธุ์แสบ
| -
| นนทร์
|-
| rowspan="3"| 2559
| Love Songs Love Series
| ฤดูร้อน
| ฟิต
|-
| Club Friday To Be Continued
| เธอเปลี่ยนไป
| เนม
|-
| มิติสยอง 13 เขตสยอง
| ห้องแถว
| เชาว์
|-
| rowspan="1"| 2560
| Club Friday The Series 8
| รักแท้...หรือแค่ไม่พอ
| จี
|-
| rowspan="1"| 2560
| "เลิฟบุกส์เลิฟซีรีส์"
| "Mister Daddy พ่อ(คุณ)ตัวดี"
| พี่ธอร์น
|}
=== ภาพยนตร์ ===
=== รายการโทรทัศน์ ===
เกรียน Possible (2557)
โตแล้ว (2559)
== แหล่งข้อมูลอื่น ==
== อ้างอิง ==
นักแสดงชายชาวไทย
นักแสดงภาพยนตร์ชายชาวไทย
นักแสดงละครโทรทัศน์ชายชาวไทย
นายแบบไทย
ผู้มีชื่อเสียงทางโทรทัศน์ชาวไทย
พิธีกรชาวไทย
พุทธศาสนิกชนชาวไทย
บุคคลจากกรุงเทพมหานคร
บุคคลจากโรงเรียนสาธิตแห่งมหาวิทยาลัยเกษตรศาสตร์
บุคคลจากคณะนิเทศศาสตร์ มหาวิทยาลัยหอการค้าไทย